Türkiyənin müstəqil daxili-xarici siyasəti, artan siyasi və iqtisadi nüfuzu Avropanın müəyyən dairələrini ciddi narahat edir. Özlərinin qüsurlarını görməkdənsə, həyatın tələblərindən geri qalmaqlarının səbəbini axtarmaqdansa, bu gün köhnəlmiş təfəkkürlə Türkiyəni Avropadan kənara qoymağa çalışırlar. Dünən belə bir addım Rusiyaya qarşı atılmışdı. Azərbaycana qarşı vaxtaşırı siyasi hücumlar edilir. Bu gün də Türkiyəyə qarşı çıxırlar, növbəti ünvan haradır? Bu o deməkdirmi ki, artıq ikinci, üçüncü Avropa şuraları yaradılmasına doğru gedilir. Bu o deməkdirmi ki, Avropa siyasi həyatında artıq Avropa kastaları yaranmağa başlayır.